**ÆTLAN FYRI HEILSU, TRYGD OG UMHVØRVI**

**HTU-ÆTLAN**

Navn á verkætlan:

Mynd

Vegleiðing til nýtslu av hesum frymlinum:

* Fyll út øll <...>
* Svartur tekstur má ikki strikast ella broytast
* Reyður tekstur er vegleiðing og skal tískil strikast

INNIHALD

[1 Alment um HTU-ætlanina 3](#_Toc66710663)

[2. Um verkætlanina 3](#_Toc66710664)

[3. Bygnaður 4](#_Toc66710665)

[4 Tíðarætlan og verandi viðurskifti 4](#_Toc66710666)

[5 Innrættan av byggiplássinum 5](#_Toc66710667)

[6 Serliga vandamikið arbeiði og/ella aðrir serligir vandar 5](#_Toc66710668)

[7 Felags trygdarviðurskifti á byggiplássinum 6](#_Toc66710669)

[8 Eftirlit við innleggingum og trygdarfyriskipanum og serligum vandum. 8](#_Toc66710670)

[9 Tilbúgving 9](#_Toc66710671)

[10 Vegleiðing og upplæring 10](#_Toc66710672)

[11 Revsiatgerðir 10](#_Toc66710673)

Fylgiskjal 1: Bygnaður av trygdarskipanini

Fylgiskjal 2: Tíðarætlan

Fylgiskjal 3: Tekning av byggiplássinum

Fylgiskjal 4: Serliga vandamikið arbeiði og onnur serlig viðurskifti

Fylgiskjal 5: Avmarkan av trygdartiltøkum á felagsøkjum

Fylgiskjal 6: Trygdarfundur

Fylgiskjal 7: Trygdarrunda

Fylgiskjal 8: Byrjanarfundur

Fylgiskjal 9: Mannagongd fyri alarm og tilbúgving

Fleiri punkt/ fylgiskjøl kunnu eftir tørvi leggjast afturat.

|  |  |  |  |
| --- | --- | --- | --- |
| Útgáva: | Dato: | Orða: | Viðmerkingar/góðkent |
|  |  |  |  |
|  |  |  |  |
|  |  |  |  |
|  |  |  |  |
| <1> | <dato> | <navn/initialir> | <Navn/Initialir> |

# Alment um HTU-ætlanina

Ætlanin fyri heilsu, trygd og umhvørvi (stytt HTU ætlan) er galdandi fyri ráðlegging og samskipan av heilsu-, trygdar- og umhvørvisarbeiðinum og tekur hon í støði í:

* Galdandi lóggávu innan arbeiðsumhvørvi
* Politikki hjá byggiharra innan heilsu, trygd og umhvørvi
* Útbjóðingartilfari

Hon lýsir, hvørjar fortreytir eru galdandi fyri at skapa karmar fyri einum heilsugóðum, tryggum og umhvørvisvinarligum arbeiðsplássi. Ætlanin skal tryggja, at øll á byggiplássinum hava somu leiðreglur at ganga eftir, og at tær einstøku uppgávurnar og ábyrgdirnar eru kendar av øllum, sum hava tilknýti til verkætlanina.

HTU-ætlanin vísir eisini á serstakar reglur í sambandi við serliga vandamikið arbeiði, sum av trygdarávum skulu haldast av øllum á byggiplássinum. Hetta merkir somuleiðis, at ætlanin skal verða tøk hjá øllum á byggiplássinum.

HTU-ætlanin verður dagførd eftir tørvi, og verður hetta fráboðað viðkomandi pørtum. Víst verður eisini til galdandi lóggávu og handbókina “Arbejdsmiljø i bygge og anlæg” (<https://www.bfa-ba.dk/>), sum skal liggja tøk hjá arbeiðsfólkunum t.d. í arbeiðsskúrinum á byggiplássinum.

Byggiharri setir HTU-samskipara til verkætlanina. HTU-samskiparin hevur ábyrgdina av HTU-ætlanini og skal tryggja, at HTU-ætlanin og veruligu umstøðurnar støðugt eru í tráð við hvørja aðra. HTU-samskiparin samskipar og lýsir markamót millum partarnar viðvíkjandi heilsu, trygd og umhvørvisviðurskiftir á felagsøkjum.

<Navn á høvuðsarbeiðstakara> hevur skyldu og ábyrgd at koma við nøktandi tilfari og/ella upplýsingum til HTU-ætlanina undir útinning. Hetta er galdandi bæði fyri egið arbeiði og fyri undirarbeiðstakarar og veitarar. Arbeiðstakarin hevur skyldu til støðugt at dagføra sín part av HTU-ætlanini og at lata broytingarnar til HTU-samskiparan hjá byggiharra.

Allir arbeiðstakarar herundir eisini undirarbeiðstakarar o.a. hava ábyrgd av, at arbeiðsfólkið á staðnum eru vegleidd í mun til innihaldið í HTU-ætlanini, og at tey vita, hvar ætlanin finst. Hvør einstakur arbeiðstakari skal vegleiða sínum starvsfólkum í mun til tær avtalur, sum eru galdandi fyri samstarvið við hini virkini á byggiplássinum.

Arbeiðstakarin hevur ábyrgd at kunna HTU-samskiparan, tá ið nýggir undirarbeiðstakarar byrja at arbeiða á byggiplássinum. HTU-ætlanin skal vera tøk, góðkend og skal tillagast undir allari byggitíðini.

# Um verkætlanina

2.1 Lýsing av verkætlanini

Her verður stutt frágreiðing um verkætlanina sett inn. So sum hvat verður bygt, nær verkætlanin verður liðug v.m.

## Arbeiðsumhvørvispolitikkur hjá byggiharra

Byggiharri kann seta HTU politikkin inn her.

# Bygnaður

Her verður bygnaðurin á verkætlanini lýstur.

## Aktørar og áhugabólkar

Upplýsingar um hvørjar arbeiðstøkur og hvørjir áhugabólkar eru í hesari verkætlan.

## Trygdarskipanin

Trygdarskipanin sigur, hvør er arbeiðsleiðari og trygdarumboð hjá arbeiðsgevarunum (arbeiðstakarar, undirarbeiðstakarar, veitarar o.fl.) á plássinum. Yvirlitið yvir trygdarskipanina sæst í fylgiskjali 1.

Hesi luttaka á trygdarfundum (sí pkt. 9.1) og -rundum (sí pkt. 9.2), sum HTU-samskiparin kallar inn til.

## HTU-samskipari hjá byggiharra

Í hesi verkætlan er <navn> HTU-samskipari.

HTU-samskiparin samskipar trygdarviðurskiftini á felagsøkjum; hevur ábyrgdina at skriva og dagføra HTU-ætlanina eins og at syrgja fyri, at hon er ein partur av grundarlagnum um samstarv innan heilsu, trygd og umhvørvi á byggiplássinum. Arbeiðstakarar hava skyldu at upplýsa og skriva HTU tilfar innan teirra øki og at lata HTU-samskiparanum tilfarið. Arbeiðstakarar hava ábyrgd av, at trygdarviðurskiftini eru í lagi hjá teirra starvsfólkum.

HTU samskiparin gjøgnumgongur og samskipar boð og vegleiðingar frá Arbeiðs- og brunaeftirlitinum.

## Fráboðan um byggiplássið

Verkætlanarleiðari/ HTU-samskipari hjá byggiharra fráboðar byggiplássið til Arbeiðs- og brunaeftirlitið, so skjótt sum høvuðsarbeiðstakari er settur.

Byggiplássið er fráboðað Arbeiðs- og bruneftirlitinum tann <dato>. Avrit av fráboðan og svari hongur <skriva staðseting>

# Tíðarætlan og verandi viðurskifti

## Tíðarætlan

Ein dagførd tíðarætlan fyri verkætlanina skal altíð vera tøk og finst hon í fylgiskjali 2. Tíðarætlanin vísir tær einstøku arbeiðsfasurnar, og í hvørjum tíðarskeiðum serliga vandamikið arbeiði/serligir vandar fer fram, sí pkt 7. HTU-samskiparin hevur ábyrgdina av, at tíðarætlanin er dagførd og samskipar hana í samráð við ráðgevar, arbeiðstakarar og byggileiðslu.

Arbeiðstakarar gera nágreiniligar arbeiðsætlanir fyri síni egnu arbeiðir og verða hesar samskipaðar viðvíkjandi serliga vandamiklum arbeiðum á trygdarfundum/byggifundum.

Tær nágreiniligu arbeiðsætlanirnar fyri komandi 3-4 vikurnar skulu í minsta lagi lýsa, nær hvør einstakur arbeiðstakari hevur arbeiðsuppgávur á arbeiðsøkinum, hvør hevur ábyrgd av arbeiðinum, hvussu nógv tíð og fólk eru sett av til hvørt arbeiði ella arbeiðsfasu, og um/nær serliga vandamikið arbeiði fer fram. Arbeiðstakarin sendir HTU-samskiparanum uppskot til nágreiniligu arbeiðsætlanina seinast tríggjar arbeiðsdagar áðrenn hvønn trygdarfund.

## Verandi viðurskifti

Í talvuni niðanfyri er yvirlit yvir verandi viðurskifti á byggiplássinum, har vandar eru, sum atlit skal takast til í byggifasuni.

|  |  |
| --- | --- |
| **Vandar** (Dømir) | **Frágreiðing, fyrivarni og trygdartiltak** |
| Innleggingar, sum eru niðurgrivnir |  |
| Oljutangar, ruskpláss, gamalt spreingievni |  |
| Káplar, háspenningslinjur v.m. |  |
| Ferðsluviðurskifti |  |
|  |  |

# Innrættan av byggiplássinum

## Kunningartalvur

Kunningartalva við øllum viðkomandi upplýsingum til fólkið, sum arbeiðir á staðnum, er at finna < x > . Kunningartalvan verður dagførd av <byggileiðsluni/HTU-samskiparanum>, og inniheldur hon m.a. tekning av byggiplássinum, yvirlit yvir nær og hvar vandamikið arbeiði fer fram, viðkomandi telefonnummur og frágreiðingin frá trygdarrunduni.

## Byggiplásstekning

Tekning av byggiplássinum er at síggja í fylgiskjali 3. Áðrenn byggingin fer fram, verður tekningin av byggiplássinum dagførd av HTU- samskiparanum. Tekningin verður endurskoðað við atliti at logistikki (rakstur og nýtsla) og arbeiðshátti á byggiplássinum. Arbeiðstakarar skulu seinast 10 arbeiðsdagar, áðrenn arbeiðið byrjar, koma við teirra ískoytum til liðugtgerð av byggiplásstekningini. Tekningin verður javnan dagførd, og skulu øll, sum koma á byggiplássið, altíð kunna seg um tekningina.

Tekning – flatmynd - av byggiplássinum er at finna á upplagstalvuni, sí punkt 6.1.

## Ferðsluøki

Á byggiplásstekningini, fylgiskjal 3, finnast upplýsingar um atkomuvegir. Í fylgiskjali 5 sæst, hvør hevur ábyrgd av at fáa til vega, viðlíkahalda og taka burtur atkomuvegir.

Á trygdafundum/byggifundum verða smálutir viðgjørdir so sum reglur fyri ferðslu á ferðsluøkjunum, skelting, avmarkingar, skilnaður millum koyrandi og gangandi, rýmingarleiðir, atkoma fyri tilbúgvingarakfør v.m.

# Serliga vandamikið arbeiði og/ella aðrir serligir vandar

Í tíðarætlanini, fylgiskjal 2, sæst, nær serliga vandamikið arbeiði fer fram.

Yvirlit yvir, hvørji sera vandamikil arbeiðir eru í hesi verkætlan síggjast niðanfyri og nágreiniligari lýsing av teimum er í fylgiskjali 4.

Arbeiðir, sum eru serliga vandamikil í hesari verkætlan, og tí serlig trygdaratlit skulu takast, eru:

* < Spreingi arbeiði >
* < Uppseting og niðurtøka av tungum forvirkaðum elementum >
* < x >

Arbeiðstakarar lýsa út í æsir arbeiðsætlanir fyri teirra arbeiðir. Arbeiðstakarin lýsir skrivliga arbeiðshátt, eins og hvørji trygdaratlit verða tikin innan egin øki.

Har talan er um sera vandamikið arbeiði og/ella aðrir serligir vandar, verða hesi viðurskifti samskipað og avmarkað á trygdarfundum.

# Felags trygdarviðurskifti á byggiplássinum

## Almennar trygdarreglur á byggiplássinum

(Niðanfyristandandi er uppskot til almennar trygdarreglur á byggiplássinum. Hetta kann brúkast, sum tað er, broytast ella strikast).

Á byggiplássinum er krav hjá øllum at brúka

* trygdarhjálm,
* trygdarfótbúnað
* Sjálvlýsandi og reflekterandi arbeiðsklæðir ella trygdarvest. Undantikið er, tá ið arbeiðið krevur aðra persónliga verndarútgerð.

Afturat hesum skulu aðrar persónligar verjur/verndarútgerð brúkast sambært galdandi lóggávu.

Á byggiplássinum er somuleiðis galdandi at:

* Øll, sum arbeiða ella koma á byggiplássið, skulu hava fingið kunning/leiðbeining viðvíkjandi grundleggjandi trygdarviðurskiftum og ásetingum á byggiplássinum.
* Vitjandi skulu fylgjast við einum, sum kennir byggiplássið, og sum kennir trygdarviðurskiftini og ásetingarnar á byggiplássinum.
* Vitjandi skulu verða í kravdu persónligu trygdarútgerðini.
* Tað er bannað at hava alkohol og rúsevnir á byggiplássinum. Fólk, sum eru ávirkaði, verða burturvíst. Roykt verður bert uttandura.
* Akfør mugu ikki koyra skjótari enn 20 km/t á plássinum.
* Parkering. Parkering av øðrum akførum skal ikki koma fyri á felags atkomuvegum, uttan so at byggileiðslan frammanundan hevur givið loyvi til tess.
* Arbeiðstakarar í økinum skulu taka fyrilit fyri trygdini hjá grannum í nærumhvørvinum.

## Trygdartiltøk á felagsøkjum

Ábyrgdin hjá arbeiðstakarum í sambandi við arbeiðsumhvørvisviðurskifti á felagsøkjunum finst í fylgiskjali 5. Fylgiskjalið verður dagført javnan.

Tað er HTU-samskiparin sum ásetur, hvør hevur ábyrgd av at seta upp, viðlíkahalda og taka niður heilsu-, trygdar- og vælferðarskipanirnar.

Arbeiðstakarar hava skyldu til at seta upp, halda eyga við, viðlíkahalda og handhevja egin øki. Somuleiðis hava teir ábyrgd av at taka niður og beina burtur skipanir, tey tíðarskeið avtalað er á samskipandi trygdarfundum. Hetta er til frama fyri arbeiðsumhvørvið bæði hjá egnu arbeiðsfólkum og hjá undirarbeiðstakara á byggiplássinum.

Á trygdarfundum/byggifundum verður avtalað nærri, hvussu felagsøkini verða samskipað.

Byggiharrin ásetur markamót og samskipar tey tiltøk, ið skulu fremjast fyri trygd og heilsu hjá starvsfólkunum í felagsøkjunum. Eisini skal greitt staðfestast, hvør hevur ábyrgd av hvørjum øki/staði/virksemi.

## Øki við fleiri arbeiðsgevarum

Øki, har fleiri arbeiðsgevarar arbeiða samstundis, verður lýst og samskipað á trygdarfundum/byggifundum. Nærri upplýsingar hesum viðvíkjandi síggjast í viðkomandi frásøgn frá trygdarfundum/trygdarrundum.

## Ruddiligt og vælskipað øki

Byggiplássið skal vera væl skipað og ruddiligt. Tryggjast skal, at hesi viðurskifti altíð eru arbeiðsumhvørvisliga ráðilig. Gangileið og rýmingarleið skal altíð vera ruddilig.

## Óljóð

Arbeiði, sum viðførir nógvan gang, skal avmarkast so nógv sum til ber. Oyrnavernd skal vera tøk, tá óljóðið er á 80 dB (A). Oyrnavernd skal nýtast, tá óljóðið fer upp um 85 dB(A).

Arbeiðir, sum viðføra nógvan gang, skulu leggjast til rættis soleiðis, at so fá sum gjørligt hava ampa av hesum óljóði. Samskipan av hesum verður gjørd á trygdarfundum.

## Dust

Arbeiðstakarar hava skyldu til at minka um dustmongdina í sambandi við arbeiðir. Hetta kann til dømis gerast við at fáa til vega beinleiðis dustsúgving á handamboði ella maskinu. Inni í bygningi, har nógv dust er, skal dustsúgvast og ikki sópast, tí tað fær dustið at fúka.

## Koyrandi og gangandi ferðsla

Skilnaður skal vera millum koyrandi og gangandi ferðslu. Har tað ikki ber til, skulu reglur gerast um, hvussu ferðslan verður skipað.

## Lastbilar, koyrandi maskinur og bakking

Fyri at fyribyrgja at óhapp henda, meðan bakkað verður, skulu lastbilar og koyrandi maskinur, so sum teleskoplessarar, trukkar o.l. hava bakkiávaring. Um lastbilurin/maskinan ikki hevur bakkiávaring, skulu fólk, sum eru nærhendis, varskógvast á annan hátt.

## Krøv í sambandi við íhøgging

Tað henda nógv óhapp og persónsvanlukkur í sambandi við kranaarbeiði, spøl og íkrøking. Tí verður kravt, at øll, sum krøkja í, skulu hava neyðug loyvisbrøv ella verða væl upplærd til virksemið, og skal hetta prógvast fyri byggileiðsluni. Har lyftiarbeiði framgongur í yvirlitinum yvir serliga vandamikið arbeiði, skal mannagongdin góðkennast av byggileiðsluni.

## Maskinur og útgerð

Maskinur og útgerð skulu bert brúkast til tað arbeiðið, tær eru ætlaðar til. Maskinur og útgerð skulu viðlíkahaldast sambært brúkaravegleiðingini frá veitara. Arbeiðstakarin kemur við upplýsingum og váttanum hesum viðvíkjandi.

## Dátubløð

Dátubløð fyri kemisk evni skulu setast í ringbind serstakt til hetta endamálið. Ringbindið skal standa á <x> og vera atkomuligt hjá øllum arbeiðstakarunum á plássinum. Staðsetingin skal vera løtt at finna, soleiðis at dátublaðið kann takast við til læknan, um so er, at persónsóhapp hendir av hesum slagi.

## 7.12 Burturkast

Burturkastið skal skiljast sambært kommunalu ásetingunum. Sí tekning av byggiplássinum hvar øki til burturkast er staðsett.

# Eftirlit við innleggingum og trygdarfyriskipanum og serligum vandum.

Allir arbeiðstakarar skulu føra eftirlit við egnum trygdarviðurskiftum og teimum felags trygdarviðurskiftum, sum teir hava ábyrgd av smb. fylgiskjali 5.

Skipað uppfylging av arbeiðsumhvørvisviðurskiftunum á byggiplássinum verður gjørd við hjálp av eftirlitstalvuni, trygdarfundum og byggifundum.

Arbeiðstakarar hava skyldu at luttaka í trygdarrunduni og at bøta um manglandi/avtalaðu trygdartiltøk.

Frágreiðingin frá trygdarfundunum skal hangast upp á einum sjónligum staði á byggiplássinum.

Niðanfyri er yvirlit yvir, hvussu ofta eftirlit er á arbeiðsumhvørvinum á staðnum:

|  |  |  |
| --- | --- | --- |
| Tittleiki av eftirliti | Mannagongd | Hvør |
| Dagliga | Hava eftirlit við trygdini á egnum arbeiðsøkjum og atkomuvegum, herundir at økið er ruddiligt. Møguligir manglar verða avgreiddir. Álvarslig brek verða fráboðað HTU-samskiparanum. | Allir arbeiðstakarar |
| 14. hvønn dag | Trygdarfundur og –runda  Trygarrunda vikuliga um mett verður at tørvur er á tí. | HTU-samskipari saman við arbeiðsleiðara og trygdar-umboðum á staðnum. |
| Mánaðarliga | Eftirlit við trygdarviðurskiftunum á persónslyftum, arbeiðspallum og byggipallum o.l. | Tann, sum hevur sett upp |
| Hvønn ársfjórðing | Fyribils el-innleggingar. | El-arbeiðstakari |

## Trygdarfundir

HTU-samskiparin innkallar til trygdarfund í sambandi við samskipan av arbeiðsumhvørvinum og umhvørvinum.

Trygdarfundir eru í minsta lagi 14. hvønn dag. Tá ið óhapp og/ella serligar umstøður gera seg galdandi, verður innkallað til eyka trygdarfund. Allir arbeiðgevarar, sum hava virksemi á byggiplássinum í komandi tíðarskeiðinum, skulu luttaka við arbeiðsleiðara og trygdarumboði. Trygdarumboð er krav, tá arbeiðstakarin hevur 5 ella fleiri starvsfólk á plássinum. Fundarluttakararnir skulu hava heimild og førleika til at gera bindandi avtalur innan trygdararbeiði á byggiplássinum.

HTU-samskiparin skrivar fundarfrásøgn frá hvørjum trygdarfundi, sí fylgiskjal 6 Fundarfrásøgnin skal sendast til fundarluttakarar, byggiharra og arbeiðstakarar. Arbeiðstakarar og undirarbeiðstakarar hava ábyrgd at geva øllum í egnari fyritøku frágreiðingina, herundir egin starvsfólk.

Øll óhapp, vanlukkur, nærvið hendingar og vandamiklar umstøður verða viðgjørd á trygdarfundi ella - um byggiplássið ikki heldur trygdarfundir - á byggifundi. Arbeiðstakarin fráboðar HTU-samskipara um omanfyristandandi viðurskiftir og við frágreiðing um, hví óhappið hendi, eins og hvørjar ábøtur eru gjørdar, soleiðis at slík óhapp ikki henda aftur.

## Trygdarrunda

HTU-samskiparin fer ígjøgnum byggiplássið arbeiðsumhvørvisliga 14. hvønn dag.

Tey, sum skulu luttaka í trygdarrunduni, eru:

* Minst eitt umboð fyri hvønn arbeiðstakara, sum verður á staðum komandi tíðarskeið. Umboðið eigur at vera í trygdarbólkinum.
* Um neyðugt, innkallar HTU-samskiparin serlig umboð fyri einstakan/ar arbeiðstakara/ar.

Eftirlitið kann t.d. fylgja leistinum “mønsterarbejdsplads”. Eftirlitsblaðið er at finna í fylgiskjali 7.

Eftir trygdarrunduna verða eygleiðingar settar í trygarrundutalvuna. Viðurskifti frá trygdarrunduni verða gjøgnumgingin á trygdarfundunum (fylgiskjal 6). Fundarfrágreiðing og viðurskifti frá trygdarrunduni verða hongd upp á kunningartalvuna á byggiplássinum.

## Byrjanarfundur

Byrjanarfundur verður hildin áðrenn arbeiðstakari byrjar á byggiplássinum. HTU-samskiparin innkallar til byrjanarfundin. Á byrjanarfundinum luttaka í minsta lagi umboð í trygdarskipanini hjá arbeiðstakaranum/undirarbeiðstakaranum.

Á byrjanarfundinum kunnar HTU-samskiparin um trygdarviðurskiftini á byggiplássinum, har ímillum avtalur byggiharrans um felagsøki, um HTU ætlanina, luttøku í trygdarfundum og – rundum og fráboðan til HTU-samskiparan, tá ið undirarbeiðstakarar skulu byrja at arbeiða á byggiplássinum. Frymil til byrjanarfund er at finna í fylgiskjali 8.

HTU-samskiparin skrivar frásøgn frá byrjanarfundum.

# Tilbúgving

## Ávaringarskipan í sambandi við persónsvanlukku/óhapp

Tilbúgving í sambandi við arbeiðsóhapp, eld v.m. er at finna í fylgiskjali 9. Yvirlitið skal hangast upp á sjónligum staði og gjøgnumgangast við arbeiðsfólkið. Arbeiðsfólkið hevur skyldu til at fylgja leiðbeiningini.

Mælt verður til at hava venjingar í tilbúgvingarætlanini.

## Fráboðan av vanlukku/óhappi

Um so er, at onkur skuldi komið til skaða, ella um onnur óhapp henda, skal viðkomandi arbeiðstakari beinanvegin og innan 24 tímar seta seg í samband við HTU-samskiparan. Um HTU-samskiparin ikki er tøkur, skal viðkomandi seta seg í samband við byggileiðsluna. Arbeiðstakarin hevur skyldu til at fráboða øll persónsóhapp, sum hava við sær ein fráverudag útyvir skaðadagin, til Arbeiðs- og brunaeftirlitið. Arbeiðstakarin skal síðani eftirkanna, hví óhappið hendi, og gera ábøtur, soleiðis at slík óhapp ikki henda aftur.

# Vegleiðing og upplæring

Arbeiðstakarin skal kunna skjalprógva, at neyðug leiðbeining og upplæring er av arbeiðsfólkunum viðvíkjandi t.d. brúki av tekniskum hjálpartólum, serliga vandamiklum ella óvanligum arbeiðsuppgávum, arbeiði við evnum og tilfari, epoxyarbeiði o.a. Arbeiðstakarin skal hava yvirlit yvir kvalifikatiónir hjá arbeiðsfólkunum og útbúgving, herundir t.d. kranførara prógv, trukk prógv, og trygdarútbúgving. Skjalprógv og yvirlit skal latast byggileiðsluni /HTU-samskiparanum.

# Revsiatgerðir

Øll starvsfólk kunnu til eina og hvørja tíð steðga arbeiði, sum verður útint á ein hátt, har vandi er fyri álvarsomum óhappi.

HTU-samskiparin hevur loyvi til at geva boð og átalur til arbeiðsfólk, sum ikki halda galdandi lógir, reglur ella arbeiðsumhvørvisfyriskipanir. HTU-samskiparin kann, alt eftir hvørjar umstøður talan er um, brúka hesar revsiatgerðir:

* Geva munnliga ávaring
* Geva skrivliga ávaring
* Steðga arbeiðinum
* Fáa trygdarfyriskipanir framdar fyri rokning hjá arbeiðstakara
* Burturvísa viðkomandi arbeiðsfólk frá byggiplássinum